Savnet mann til rette i Telemark
Politiet i Telemark satte natt til torsdag i gang en leteaksjon etter mannen da han ikke kom hjem fra jobb som avtalt onsdag kveld. Politiet fryktet det kunne ha skjedd en ulykke siden mannen kjørte moped på veien hjem. - Han ble funnet ved 5.30-tiden. Det er litt uklart hva som er skjedd, men han får tilsyn av helsepersonell, opplyser operasjonsleder Jan Olaf Jansen i Telemark politidistrikt til NTB.
Mannen som var savnet i Skien i Telemark ble funnet ved 5.30 tiden torsdag morgen. Han får nå tilsyn av helsepersonell.